
ŠAKIŲ RAJONO SAVIVALDYBĖS TARYBA
SPRENDIMAS

DĖL VIENKARTINIŲ PINIGINIŲ IŠMOKŲ SKYRIMO

2012 m. lapkričio 29 d. Nr. T-386
Šakiai

Rajono savivaldybės taryba, vadovaudamasi rajono savivaldybės tarybos 2010 m. gruodžio 23 d. sprendimu Nr. T-402 patvirtinto 2011-2017 metų plėtros strateginio plano 2.4.2.9. priemone ir atsižvelgdama į rajono savivaldybės Jaunimo reikalų tarybos 2010 m. spalio 6 d. posėdyje patvirtintus Jaunimo reikalų tarybos skiriamų apdovanojimų nuostatus bei Jaunimo reikalų tarybos patvirtintus kandidatus Jaunimo apdovanojimams gauti, nusprendžia,

skirti iš Jaunimo ir nevyriausybinių organizacijų programos (kodas 05) 250 Lt dydžio vienkartines pinigines išmokas:

1. Šakių „Žiburio“ gimnazijos abiturientui Lukui Keraičiui už puikų vadovavimą Šakių rajono moksleivių tarybai ir aktyvią visuomeninę veiklą.

2. VšĮ „Mano skveras“ direktorei Živilei Unguvaitytei už labdaringą socialinę veiklą, darant gerus darbus bėdos ištiktiems Šakių rajono žmonėms.

3. Lietuvos edukologijos universiteto studentei Aistei Bakaitei už suorganizuotą Šakių rajono jaunimo dieną „Įjunk šviesą“, skatinant jaunimo saviraišką ir jaunų žmonių iniciatyvas.

4. UAB „Agrolina“ direktorę Ramintą Bastytę už jaunimo iniciatyvų palaikymą, finansinę paramą, ypač skatinant Kriūkų seniūnijos jaunimo sportinę veiklą, rengiant ir įgyvendinant projektus, gerinančius jaunimo užimtumą.

5. Asociacijai Šakių rajono moksleivių taryba (pirmininkė Saulė Starkauskaitė) už rajone organizuojamas veiklas, ugdančias jaunimo sąmoningumą, vienijant veikliausią Šakių rajono jaunimą.


6. Vilniaus Gedimino technikos universiteto studentei Bernadetai Domeikaitei už Savanorystės skatinimo programos Šakių rajono jaunimui „Patsaunoris“ įgyvendinimą, sudarant galimybę jaunų žmonių asmeniniam, socialiniam ir profesiniam tobulėjimui skatinti.
Savivaldybės mero pavaduotoja,
pavaduojanti savivaldybės merą

